
Szám: S/8295-11/2015
Előterjesztést készítette: dr. Tóth Krisztina jegyző
Előterjesztés elkészítésének időpontja: 2015. december 10.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: árajánlat (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2015. december 17-én tartandó munkaterv szerinti ülésére

8. napirendhez

Tárgy: Jogi tanácsadói szerződés megkötése 2016. évre
Tisztelt Képviselő-testület!

Önkormányzatunk az ügyvédi (szerződéskötés, peres képviselet stb.), valamint jogi tanácsadói feladatok ellátására külső szolgáltatást vesz igénybe; 2011. óta dr. Acsai Anetta Rita ügyvéddel (székhelye: 2243 Kóka, Margithegy 18.) állunk szerződésben.

A szerződés keretében az ügyvédnő többek között elkészíti az Önkormányzat által megkötött adásvételi szerződéseket, melyeknél kötelező az ügyvédi ellenjegyzés, ellátja az Önkormányzat peres képviseletét, rendezi a TÁVÜSZ Kft., a Sülysápi Sport Egyesület, a Sülysápért Közalapítvány nyilvántartási ügyeit, intézi az önkormányzati fizetési meghagyások benyújtását és polgári jogi kérdésekben tanácsadást biztosít számunkra. 
Az ügyvédnővel nagyon jó munkakapcsolatunk alakult ki, mindenkor könnyen, gyorsan elérhető volt számunkra, és segítőkészen, szakszerűen állt a feladatokhoz, sok mindenben segítette a munkánkat, így szeretnék a szerződést fenntartani továbbra is. 

Az átalánydíjas szerződést évente naptári évre kötöttük meg az ügyvédnővel. Az idei évben bruttó 90.000 Ft/hó volt a szerződéses díja, 2016-ra – mellékelt árajánlata szerint – 100.000 Ft/hó díjazás ellenében vállalná a feladatot. 
Javasolom az ajánlat elfogadását, és a jogi tanácsadói szerződés megkötését.
…/2015. (XII. 17.) ÖKT határozati javaslat
Sülysáp Város Önkormányzatának Képviselő-testülete

1./ 2016. évre jogi tanácsadói szerződést dr. Acsai Anetta Rita ügyvéddel (székhelye: 2243 Kóka, Margithegy 18.), 100.000 Ft/hó díjazás ellenében,
2./ felkéri és felhatalmazza a polgármestert a megbízási szerződés megkötésére,
3./ felkéri a jegyzőt, hogy a szerződés éves díjának az önkormányzat 2015. évi költségvetésébe való betervezéséről gondoskodjon.

Határidő: 1./ azonnal; 2./ 2015. 12. 31. 3./ 2016. 02. 15.

Felelős: polgármester, jegyző
Sülysáp, 2015. december 10.

Horinka László s.k.

